CELEX: C2006/212/18
Language: fi
Date: 2006-09-02 00:00:00
Title: Asia C-243/06: Ennakkoratkaisupyyntö, jonka Tribunal de commerce de Charleroi (Belgia) on esittänyt 30.5.2006 — SA Sporting du Pays de Charleroi ja G-14 Groupement des clubs de football européens v. Fédération internationale de football association (FIFA)

2.9.2006   
            
            
               FI
            
            
               Euroopan unionin virallinen lehti
            
            
               C 212/11
            
         Ennakkoratkaisupyyntö, jonka Tribunal de commerce de Charleroi (Belgia) on esittänyt 30.5.2006 — SA Sporting du Pays de Charleroi ja G-14 Groupement des clubs de football européens v. Fédération internationale de football association (FIFA)
   (Asia C-243/06)
   (2006/C 212/18)
   Oikeudenkäyntikieli: ranska
   Ennakkoratkaisua pyytänyt tuomioistuin
   Tribunal de commerce de Charleroi
   Pääasian asianosaiset
   
      Kantajat: SA Sporting du Pays de Charleroi ja G-14 Groupement des clubs de football européens
   
      Vastaaja: Fédération internationale de football association (FIFA)
   Ennakkoratkaisukysymykset
   Merkitsevätkö FIFAn säännöissä ja määräyksissä jalkapalloseuroille ja niihin työsopimussuhteessa oleville pelaajille asetetut velvollisuudet, joiden mukaan pelaajat on pakko luovuttaa korvauksetta kansallisten jalkapalloliittojen käyttöön, ja se, että näissä säännöissä ja määräyksissä vahvistetaan yksipuolisesti ja sitovasti koordinoitu kansainvälinen ottelukalenteri, lainvastaisia kilpailunrajoituksia tai määräävän markkina-aseman väärinkäyttöä tai muodostavatko ne esteen EY:n perustamissopimuksessa tunnustettujen perusvapauksien käyttämiselle eli ovatko ne näin ollen EY 81 ja EY 82 artiklan tai jonkin muun yhteisön oikeussäännön, erityisesti EY 39 ja EY 49 artiklan, vastaisia?